pythainlp/thai-wiki-dataset-v3 huggingface dataset:
สะพานชุดเจริญ

สะพานชุดเจริญ คือสะพานที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างเป็นอนุสรณ์เหมือนพระราชบิดา โดยตัวเลขหลังชื่อสะพานคือปีที่เจริญพระชนมพรรษา
ในรัชกาลพระบาทสมเด็จพระมงกุฎเกล้าเจ้าอยู่หัว พระองค์มีพระราชดำริให้สร้างสะพานชุดเจริญด้วยพระราชนิยมตามสมเด็จพระบรมชนกนาถ แต่สร้างเพียงไม่กี่สะพาน เนื่องจากทรงเห็นว่าในพื้นที่พระนครมีสะพานน้อยใหญ่เป็นจำนวนมาก จึงมีพระราชวินิจฉัยให้ยุติการสร้างสะพานชุดเจริญในเวลาต่อมา
สะพานชุดเจริญสายแรกที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้มีการสร้างขึ้นเพื่อฉลองพระชนมายุ ครบ 31 ปี ซึ่งเป็นปีที่พระองค์ทรงสืบราชสมบัติต่อจากพระบาทสมเด็จพระจุลจอมเกล้าเจ้าอยู่หัว คือสะพานเจริญรัช 31 เปิดใช้เมื่อวันที่ 30 ธันวาคม พ.ศ. 2454
==ชุดสะพาน==
สะพานชุดเจริญ มีทั้งหมด 7 สะพาน ดังนี้
1. สะพานเจริญรัช 31 สร้างข้ามคลองคูเมืองเดิมที่ถนนสนามไชยและถนนจักรเพชร หรือบริเวณปากคลองตลาดในปัจจุบัน เปิดใช้เมื่อปี พ.ศ. 2454 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)
2. สะพานเจริญราษฎร์ 32 สร้างข้ามคลองมหานาคที่ถนนกรุงเกษม หรือบริเวณตลาดโบ๊เบ๊ในปัจจุบัน เปิดใช้เมื่อปี พ.ศ. 2455 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)
3. สะพานเจริญพาศน์ 33 สร้างข้ามคลองบางกอกใหญ่ที่ถนนอิสรภาพ เปิดใช้เมื่อปี พ.ศ. 2456 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้ ถือเป็นสะพานชุดเจริญเพียงสะพานเดียวที่สร้างในฝั่งธนบุรี)
4. สะพานเจริญศรี 34 สร้างข้ามคลองคูเมืองเดิมที่ถนนบุญศิริ หรือบริเวณด้านหลังศาลฎีกาในปัจจุบัน เปิดใช้เมื่อปี พ.ศ. 2457 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น)
5. สะพานเจริญทัศน์ 35 สร้างข้ามคลองวัดสุทัศน์ที่ถนนบำรุงเมือง หรือบริเวณเสาชิงช้า หน้าวัดสุทัศนเทพวรารามในปัจจุบัน เปิดใช้เมื่อปี พ.ศ. 2458 (รื้อถอนแล้วเนื่องจากคลองถูกถมทิ้ง แนวคลองที่ถูกถมในปัจจุบันคือถนนศิริพงษ์ ถือเป็นสะพานชุดเจริญเพียงสะพานเดียวที่ปัจจุบันถูกรื้อถอนไปแล้ว)
6. สะพานเจริญสวัสดิ์ 36 สร้างข้ามคลองผดุงกรุงเกษมที่ถนนพระรามที่ 4 หรือบริเวณด้านหน้าสถานีรถไฟหัวลำโพงในปัจจุบัน เปิดใช้เมื่อปี พ.ศ. 2459 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)
7. สะพานเจริญศรัทธา 37 สร้างข้ามคลองเจดีย์บูชาที่ถนนรถไฟ อยู่ระหว่างวัดพระปฐมเจดีย์กับสถานีรถไฟนครปฐม จังหวัดนครปฐม เปิดใช้เมื่อปี พ.ศ. 2461 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น และถือเป็นสะพานชุดเจริญเพียงสะพานเดียวที่สร้างนอกเขตกรุงเทพมหานคร)
==ดูเพิ่ม==
สะพานชุดเฉลิม
==อ้างอิง==
สะพานในกรุงเทพมหานคร
สะพานในจังหวัดนครปฐม
คลองบางน้ำชน

คลองบางน้ำชน เป็นคลองที่เชื่อมแม่น้ำเจ้าพระยากับคลองบางกอกใหญ่บริเวณย่านตลาดพลู ในท้องที่เขตธนบุรี กรุงเทพมหานคร คลองมีความกว้าง 4–17 เมตร มีความยาว 2,850 เมตร
บริเวณปากคลองฝั่งแม่น้ำเจ้าพระยาเป็นที่ตั้งของวัดบางน้ำชน สร้างขึ้นในสมัยกรุงศรีอยุธยาตอนปลาย เดิมเรียกว่า วัดปากคลอง เพราะตั้งอยู่ปากคลองบางน้ำชน ตรงปากคลองนี้ยังเคยเป็นที่ตั้งของโรงสีจักรกลและเป็นโรงแรก โดยอาศัยหลักฐานจากหนังสือ พระราชหัตถเลขาพระบาทสมเด็จพระจอมเกล้าเจ้าอยู่หัว มีข้อความในพระราชสาส์นถึงประธานาธิบดีอเมริกาเมื่อ พ.ศ. 2402 ตอนหนึ่งว่า "มีลูกค้าชาวอเมริกาพวกหนึ่งได้เอาเครื่องจักรสีข้าวมาตั้งทำโรงสีข้าวอยู่ในแขวงกรุงเทพมหานครนี้แห่งหนึ่ง" โรงสีข้าวนี้มีมิสเตอร์เอฟ.เพล็กซ์เป็นผู้จัดการ
ส่วนบริเวณคลองบางกอกใหญ่มีวัดราชคฤห์วรวิหารตั้งอยู่ใกล้ปากคลอง เดิมชื่อ วัดวังน้ำวน เพราะวัดตั้งอยู่ติดคลองน้ำ 2 สาย บริเวณนี้ในอดีตเป็นชุมชนชาวมอญที่อพยพโดยทางเรือจากกาญจนบุรี ยังมีวัดอีกแห่งที่ตั้งอยู่ริมคลองบางน้ำชนคือวัดสุทธาวาส
บริเวณปากคลองทั้งสองฝั่งมีประตูระบายน้ำป้องกันน้ำท่วม และปัจจุบันน้ำในคลองมีสภาพเน่าเสีย แต่เดิมคลองกว้างกว่านี้แต่ภายหลังมีบ้านคนปลูกล้ำมาในคลอง บนคลองมีทางเท้าคอนกรีตให้คนเดินได้
==อ้างอิง==
บางน้ำชน
โบราณสถานในเขตธนบุรี
องค์การบริหารส่วนตำบลหงาว

องค์การบริหารส่วนตำบลหงาว เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 3–5 และครอบคลุมพื้นที่บางส่วนของหมู่ที่ 1–2 ของตำบลหงาว (เฉพาะนอกเขตเทศบาลตำบลหงาว) ในอำเภอเมืองระนอง จังหวัดระนอง เดิมมีฐานะเป็นสภาตำบลหงาวใน พ.ศ. 2516 และได้รับการจัดตั้งเป็นองค์การบริหารส่วนตำบลหงาวใน พ.ศ. 2540 ใน พ.ศ. 2564 เขตองค์การบริหารส่วนตำบลหงาวมีประชากรทั้งหมด 6,944 คน
องค์การบริหารส่วนตำบลเป็นที่ตั้งของอุทยานแห่งชาติน้ำตกหงาว ซึ่งเป็นสถานที่ท่องเที่ยวที่มีชื่อเสียงของจังหวัดระนองตั้งอยู่บริเวณที่ทำการอุทยานแห่งชาติน้ำตกหงาว โดยเดินเลียบสายน้ำผ่านผืนป่าดงดิบไปประมาณ 500 เมตร จะถึงน้ำตกชั้นล่างสุดซึ่งสายน้ำไหลตกมาจากหน้าผาชัน ยามหน้าฝนสายน้ำจะไหลหลากอาบผาหิน ส่วนหน้าแล้งเหลือเพียงสายน้ำเล็กๆ บริเวณน้ำตกหงาวนี้ เป็นแหล่งที่พบปูชนิดใหม่ของโลก คือ ปูเจ้าฟ้า และมีพรรณไม้ที่น่าสนใจ คือ โกมาสุม หรือ เอื้องเงินหลวง ซึ่งออกดอกในช่วงเดือนตุลาคม–ธันวาคม และเป็นที่ตั้งของ "ภูเขาหญ้า" เป็นภูเขาที่ไม่มีต้นไม้ใหญ่ขึ้นมีแต่ต้นหญ้าปกคลุมแนวเขาที่ทอดตัวจากทิศเหนือสู่ทิศใต้ภูเขาที่เต็ม ไปด้วยหญ้าต่างสีต่างวันเวลาและเนินเขางดงาม ในช่วงฤดูแล้งภูเขาหญ้าจะแปรเปลี่ยนเป็นสีเหลือง เมื่อเข้าสู่ฤดูฝนจะเปลี่ยนเป็นสีเขียวยิ่งในช่วงในตกใหม่ๆอาจมีโอกาสได้แห่งของสายหมอกฝนลอยไปมา จึงนิยมเรียกกันว่า "ภูเขาหญ้าสองสี"
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลหงาว
หงาว
หงาว
เทศบาลตำบลปากน้ำท่าเรือ

เทศบาลตำบลปากน้ำท่าเรือ เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 5 กับพื้นที่ทั้งหมดของหมู่ที่ 3–4 ตำบลปากน้ำ (เฉพาะนอกเขตเทศบาลตำบลปากน้ำ) ในอำเภอเมืองระนอง จังหวัดระนอง ใน พ.ศ. 2564 เขตเทศบาลตำบลมีประชากรทั้งหมด 8,042 คน
เทศบาลตำบลปากน้ำท่าเรือเดิมมีฐานะเป็นสภาตำบลปากน้ำที่จัดตั้งขึ้นใน พ.ศ. 2516 แล้วได้รับการจัดตั้งเป็นองค์การบริหารส่วนตำบลใน พ.ศ. 2539 ต่อมาองค์การบริหารส่วนตำบลปากน้ำมีความเจริญก้าวหน้ามากขึ้น ใน พ.ศ. 2551 จึงได้รับการจัดตั้งเป็นเทศบาลตำบล แต่เนื่องจากภายในท้องถิ่นตำบลเดียวกันมีองค์กรปกครองส่วนท้องถิ่นที่มีชื่อเดียวกันคือเทศบาลตำบลปากน้ำ จึงเปลี่ยนชื่อองค์การบริหารส่วนตำบลปากน้ำเป็น "องค์การบริหารส่วนตำบลปากน้ำท่าเรือ" และจัดตั้งเป็น "เทศบาลตำบลปากน้ำท่าเรือ" เพื่อป้องกันความสับสน โดยมีผลในวันที่ 25 กรกฎาคม พ.ศ. 2551
พื้นที่เทศบาลตำบลปากน้ำท่าเรือตั้งอยู่ในทิศตะวันตกเฉียงใต้ของตัวจังหวัดระนอง อยู่ห่างจากที่ว่าการอำเภอเมืองระนองประมาณ 10.5 กิโลเมตร อยู่ห่างจากศาลากลางจังหวัดระนองประมาณ 16.2 กิโลเมตร อยู่ห่างจากกรุงเทพมหานครประมาณ 574 กิโลเมตรตามทางรถยนต์ เทศบาลมีพื้นที่รับผิดชอบ 22.80 ตารางกิโลเมตรหรือคิดเป็นพื้นที่ประมาณ 14,250.0 ไร่
== อ้างอิง ==
== แหล่งข้อมูลอื่น ==
เว็บไซต์เทศบาลตำบลปากน้ำท่าเรือ
ปากน้ำท่าเรือ
ปากน้ำท่าเรือ
เทศบาลตำบลปากน้ำ (จังหวัดระนอง)

เทศบาลตำบลปากน้ำ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ 2 และพื้นที่บางส่วนของหมู่ 1, 5 ตำบลปากน้ำ ในอำเภอเมืองระนอง จังหวัดระนอง เดิมมีฐานะเป็นสุขาภิบาลปากน้ำที่จัดตั้งขึ้นใน พ.ศ. 2519 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,434 คน
พื้นที่เทศบาลตำบลอยู่บริเวณทิศตะวันตกเฉียงใต้ของอำเภอเมืองระนอง อยู่ห่างจากที่ว่าการอำเภอเมืองระนองประมาณ 5.6 กิโลเมตร ห่างจากศาลากลางจังหวัดระนองประมาณ 11.4 กิโลเมตร และอยู่ห่างจากกรุงเทพมหานครประมาณ 584 กิโลเมตรตามทางหลวงแผ่นดินหมายเลข 4 และ 1 ชั่วโมง 10 นาที ถึงกรุงเทพมหานครผ่านทางท่าอากาศยานระนอง มีพื้นที่รับผิดชอบทั้งหมด 1.92 ตารางกิโลเมตรหรือคิดเป็น 1,200.0 ไร่
== อ้างอิง ==
== แหล่งข้อมูลอื่น ==
เว็บไซต์เทศบาลตำบลปากน้ำ
ปากน้ำ
ปากน้ำ
เรือประจัญบานชั้นไคเซอร์

{| 
|+ เรือประจัญบานชั้นไคเซอร์
|}
เรือประจัญบานชั้นไคเซอร์ (Kaiser-class battleship) เป็นเรือประจัญบานที่สร้างขึ้นสำหรับกองทัพเรือจักรวรรดิเยอรมัน ซึ่งเป็นเรือชั้นเดรดนอตรุ่นที่สามของทางเยอรมนี
==เรือ==
==ดูเพิ่ม==
เรือประจัญบานชั้นไคเซอร์ฟรีดริชที่ 3
==อ้างอิง==
 
ค
ค
เรือรบเยอรมันในสงครามโลกครั้งที่หนึ่ง
เรือในสงครามโลกครั้งที่หนึ่ง
จักรพรรดิวิลเฮ็ล์มที่ 2 แห่งเยอรมนี
อีเอฟแอลลีกวัน เพลย์ออฟ 2022 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2022 นัดชิงชนะเลิศ เป็นแมตช์ฟุตบอลที่จะตัดสินระหว่าง ซันเดอร์แลนด์ และ วิคัมบ์วอนเดอเรอส์. แมตช์นี้จะลงเล่นกันในวันที่ 21 พฤษภาคม พ.ศ. 2565 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2021–22 (วีแกนแอทเลติก และ รอเทอรัมยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2022–23 ในแชมเปียนชิป.
ไซมอน ฮูเปอร์ เป็น ผู้ตัดสิน สำหรับนัดนี้ซึ่งลงเล่นต่อหน้าผู้ชม 72,332 คน.
==เส้นทางสู่นัดชิงชนะเลิศ==
==แมตช์==
===ภูมิหลัง===
นี่เป็นนัดชิงชนะเลิศเพลย์ออฟครั้งที่สี่ของซันเดอร์แลนด์, มีสถิติแพ้ทั้งหมดสามจากนัดชิงชนะเลิศที่ผ่านมาของพวกเขา, แต่พวกเขาลงเล่น 15 นัดหลังที่ผ่านมาไม่เคยแพ้ใครเลย.
===รายละเอียด===
|valign="top"|
|valign="top" width="50%"|
|}
==อ้างอิง==
2022
อิงลิชฟุตบอลลีกเพลย์ออฟ ฤดูกาล 2022
อีเอฟแอลลีกทู เพลย์ออฟ 2022 นัดชิงชนะเลิศ

การแข่งขัน อีเอฟแอลลีกทู เพลย์ออฟ 2022 นัดชิงชนะเลิศ เป็นแมตช์ฟุตบอลที่จะลงเล่นในวันที่ 28 พฤษภาคม ค.ศ. 2022 ที่ สนามกีฬาเวมบลีย์, ลอนดอน เป็นการตัดสินระหว่าง แมนส์ฟีลด์ทาวน์ และ พอร์ตเวล, กับชัยชนะของพอร์ตเวล
3–0 ที่จะทำให้พวกเขาเลื่อนชั้นสู่ อีเอฟแอลลีกวัน สำหรับครั้งแรกในประวัติศาสตร์ของพวกเขา.
==เส้นทางสู่นัดชิงชนะเลิศ==
===สรุปผลการแข่งขัน===
===รายละเอียด===
==อ้างอิง==
อีเอฟแอลลีกทู เพลย์ออฟ นัดชิงชนะเลิศ
ฟุตบอลลีกเพลย์ออฟอังกฤษ ฤดูกาล 2022
หลงหมู่

เจ้าแม่มังกร  หรือ พระแม่มังกร หรือ เป็นเทพนารีซึ่งมาจากสตรีชาวมนุษย์ในฐานะมารดรของมังกรในศาสนาชาวบ้านจีน ศาสนาพุทธในประเทศจีน โดยเป็นเทพเจ้าแห่งน้ำและเทพเจ้าแห่งฝน
== ดูเพิ่ม ==
พญานาค
นาค
มังกรจีน
มังกร
ธิดาพญามังกร
พญามังกร
รายพระนามเทพแห่งน้ำ
พระแม่มนสาเทวี
== อ้างอิง ==
 
เทพเจ้าจีน
งู
เทพเจ้า
เทพเจ้าสัตว์
เทพเจ้าญี่ปุ่น
เทพแห่งน้ำ
ลัทธิเต๋า
ศาสนาชาวบ้านจีน
เทวี
เทวีจีน
ผู้หญิง
เซียน
ตำบลหนองฉิม

หนองฉิม เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่า ประมาณ 7 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลหนองฉิม
== ที่ตั้งและอาณาเขต ==
ทิศเหนือ	ติดต่อกับตำบลละหาน (อำเภอจัตุรัส) และตำบลกะฮาด (อำเภอเนินสง่า)
ทิศใต้ ติดต่อกับตำบลรังงาม (อำเภอเนินสง่า)
ทิศตะวันออก ติดต่อกับตำบลตาเนิน (อำเภอเนินสง่า)
ทิศตะวันตก ติดต่อกับตำบลละหานและตำบลหนองบัวใหญ่ (อำเภอจัตุรัส)
== การปกครอง ==
ตำบลหนองฉิมแบ่งการปกครองออกเป็น 15 หมู่บ้าน คือ
หมู่ที่ 1 บ้านหนองฉิม
หมู่ที่ 2 บ้านโสกคร้อ
หมู่ที่ 3 บ้านหนองฉิม
หมู่ที่ 4 บ้านน้อยใต้คู
หมู่ที่ 5 บ้านหนองผักชี
หมู่ที่ 6 บ้านบะเสียว
หมู่ที่ 7 บ้านหนองโสนทอง
หมู่ที่ 8 บ้านโนนสะอาด
หมู่ที่ 9 บ้านหัวหนอง
หมู่ที่ 10 บ้านโนนป่าชาด
หมู่ที่ 11 บ้านหนองฉิมกลาง
หมู่ที่ 12 บ้านหนองบัวแดง
หมู่ที่ 13 บ้านริมบึงพัฒนา
หมู่ที่ 14 บ้านหนองผักชี
หมู่ที่ 15 บ้านโสกคร้อพัฒนา
== สถานที่สำคัญ ==
การศึกษา
โรงเรียน
* โรงเรียนบ้านบะเสียว
* โรงเรียนบ้านโสกคร้อ
* โรงเรียนบ้านหนองฉิม (สิงห์จันทร์บำรุง)
* โรงเรียนบ้านหนองผักชี
โรงเรียนมัธยมศึกษา
* โรงเรียนเนินสง่าวิทยา
การศาสนา
วัด/สำนักสงฆ์
* วัดสุทธิวนาราม (ชุมชนหนองฉิม)
* วัดอโศการาม
* วัดโนนสะอาด
* วัดคูสีวนาราม
* วัดบ้านหัวหนอง
การสาธารณสุข
โรงพยาบาลเนินสง่า ขนาด 30 เตียง 1 แห่ง
สถานีอนามัยประจำตำบล 1 แห่ง
== อ้างอิง ==
หนองฉิม
หนองฉิม
ยูเรย์ เดกโค

ยูเรย์ เดกโค  เป็นซีรีส์อนิเมะโทรทัศน์ออริจินัลญี่ปุ่น กำกับโดยโทโมฮิซะ ชิโมยามะ เขียนบทโดยได ซาโต สร้างโดยสตูดิโอ Science SARU ออกอากาศตั้งแต่กรกฎาคมถึงกันยายน พ.ศ. 2565
== ตัวละคร ==
== การสร้างและออกอากาศ ==
ซีรีส์อนิเมะออริจินัลสร้างโดยสตูดิโอ Science Saru กำกับโดยโทโมฮิซะ ชิโรยามะ เขียนบทโดยได ซาโต เริ่มออกอากาศในวันที่ 3 กรกฎาคม พ.ศ. 2565 ทางช่อง Tokyo MX, MBS และ BS NTV เพลงเปิดชื่อเพลงว่า "1,000,000,000,000,000,000,000 LOVE"  ร้องโดยวง Clammbon และเพลงปิดชื่อเพลงว่า "Aimuin Love" ร้องโดย Hack'nBerry (มิระ คาวาคัตสึ และอันนะ นางาเซะ)
== อ้างอิง ==
== แหล่งข้อมูลอื่น ==
อนิเมะที่ออกฉายในปี พ.ศ. 2565
ตำบลรังงาม

รังงาม เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 14 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลรังงาม
== การปกครอง ==
ตำบลรังงามแบ่งการปกครองออกเป็น 9 หมู่บ้าน คือ
หมู่ที่ 1 บ้านบุ่งหวาย
หมู่ที่ 2 บ้านโกรกตาแป้น
หมู่ที่ 3 บ้านบุฝ้าย
หมู่ที่ 4 บ้านรังงาม
หมู่ที่ 5 บ้านหนองตอ
หมู่ที่ 6 บ้านหนองแดงพัฒนา
หมู่ที่ 7 บ้านดอนเป้าพัฒนา
หมู่ที่ 8 บ้านรุ่งอรุณ
หมู่ที่ 9 บ้านห้วยยาง
== สถานที่สำคัญ ==
การศึกษา
ศูนย์พัฒนาเด็กเล็กองค์การบริหารส่วนตำบลรังงาม
โรงเรียน
* โรงเรียนดอนเปล้าศึกษา
* โรงเรียนบ้านหนองตอ
* โรงเรียนบุ่งหวายโกรกตาแป้นสามัคคี
* โรงเรียนรังงามวิทยา
โรงเรียนมัธยมศึกษา
* โรงเรียนมัธยมชัยมงคลรังงาม
การศาสนา
วัด/สำนักสงฆ์
* วัดโฆษิตาราม
* วัดโกรกตาแป้น
* วัดชัยมงคล
* วัดบ้านหนองตอ
== อ้างอิง ==
รังงาม
รังงาม
ตำบลตาเนิน

ตาเนิน เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 2 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลตาเนิน
== ที่ตั้งและอาณาเขต ==
ทิศเหนือ	ติดต่อกับตำบลกะฮาด (อำเภอเนินสง่า)
ทิศใต้ ติดต่อกับอำเภอพระทองคำ (จังหวัดนครราชสีมา)
ทิศตะวันออก ติดต่อกับตำบลช่อระกา (อำเภอบ้านเหลื่อม จังหวัดนครราชสีมา)
ทิศตะวันตก ติดต่อกับตำบลหนองฉิม (อำเภอเนินสง่า)
== การปกครอง ==
ตำบลตาเนินแบ่งการปกครองออกเป็น 14 หมู่บ้าน คือ
หมู่ที่ 1 บ้านตาเนิน
หมู่ที่ 2 บ้านหนองขาม
หมู่ที่ 3 บ้านโนนไร่
หมู่ที่ 4 บ้านหนองโพธิ์
หมู่ที่ 5 บ้านหัวบึง
หมู่ที่ 6 บ้านหนองแขม
หมู่ที่ 7 บ้านโนนคูณ
หมู่ที่ 8 บ้านโกรกกุลา
หมู่ที่ 9 บ้านสามหลักพัฒนา
หมู่ที่ 10 บ้านเนินทอง
หมู่ที่ 11 บ้านบึงสง่า
หมู่ที่ 12 บ้านเนินสมบูรณ์
หมู่ที่ 13 บ้านราชภูมิ
หมู่ที่ 14 บ้านเนินเพชร
== สถานที่สำคัญ ==
การศึกษา
ศูนย์พัฒนาเด็กเล็ก 2 แห่ง
โรงเรียน
* โรงเรียนตาเนินราษฎร์วิทยาคาร
* โรงเรียนบ้านโกรกกุลา
* โรงเรียนบ้านสามหลักพัฒนา
* โรงเรียนบ้านหนองขาม
* โรงเรียนบ้านหนองแขม
การศาสนา
วัด 7 แห่ง
สำนักสงฆ 2 แห่ง
การสาธารณสุข
สถานีอนามัยประจำตำบล 2 แห่ง
== อ้างอิง ==
ตาเนิน
ตาเนิน
ยาอีร์ ลาปิด

ยาอีร์ ลาปิด (יָאִיר לַפִּיד, ทับศัพท์: , ; Yair Lapid, เกิด 5 พฤศจิกายน 1963) เป็นนักการเมืองและอดีตนักข่าวชาวอิสราเอล ผู้ดำรงตำแหน่งนายกรัฐมนตรีอิสราเอลคนที่ 14 นับตั้งแต่ 1 กรกฎาคม 2022 เขาเคยดำรงตำแหน่งนายกรัฐมนตรีแทน และ รัฐมนตรีการต่างประเทศในปี 2021 ถึง 2022 ลาปิดเคยเป็นประธานพรรคฝ่ายกลางเยช อาทิดและเป็นผู้นำฝ่ายค้านในปี 2020 ถึง 2021 และดำรงตำแหน่งรัฐมนตรีการคลังจากปี 2013 ถึง 2014
ลาปิดเข้าสู่วงการการเมืองในปี 2012 ก่อนหน้านี้เคยเป็นพิธีกรรายการโทรทัศน์และผู้ประกาศข่าว เขาก่อตั้งพรรคเยช อาทิด พรรคฝ่ายกลาง ซึ่งต่อมาเติบโตเป็นพรรคที่ใหญ่ที่สุดอันดับสองของคเนสเซต มีที่นั่ง 19 ที่ในการเลือกตั้งสภานิติบัญญัติปี 2013 เขาถือว่าเป็นหนึ่งในนักการเมืองฝ่ายกลางแนวหน้าของอิสราเอล
ในปี 2013 ถึง 2014 หลังตกลงสร้างพันธมิตรร่วมกับลีกุด ลาปิดดำรงตำแหน่งรัฐมนตรีการคลังภายใต้นายกรัฐมนตรีเบนยามิน เนทันยาฮู ในปี 2013 ลาปิดเป็นอันดับหนึ่งในรายชื่อ "ชาวยิวที่ทรงอิทธิพลที่สุดในโลก" ของ เดอะเยรูซาเลมโพสต์ และในปี 2013 ยังได้รับการเชิดชูเป็นหนึ่งในนักคิดด้านนโยบายต่างประเทศแนวหน้าของโลก รวมถึงยังเป็นหนึ่งใน 100 บุคคลผู้ทรงอิทธิพลที่สุดในโลกของนิตยสาร ไทม์
== อ้างอิง ==
นักการเมืองอิสราเอล
นายกรัฐมนตรีอิสราเอล
บุคลจากเทลอาวีฟ
รัฐมนตรีอิสราเอล
นักแสดงชาวอิสราเอล
ผู้ประกาศข่าวชาวอิสราเอล
รินะ ซาวายามะ

รินะ ซาวายามะ (, เกิด 16 สิงหาคม ค.ศ. 1990) เป็นนักร้อง-นักแต่งเพลง และนางแบบชาวญี่ปุ่น-บริติช ในปี 2017 เธอออกอีพีเปิดตัวด้วยตนเองชื่อ รินะ หลังเซ็นสัญญากับเดอร์ตีฮิตในปี 2020 เธอออกสตูดิโออัลบัมแรก ซาวายามะ ซึ่งได้รับคำสรรเสริญอย่างกว้างขวาง สตูดิโออัลบัมที่สองของเธอ โฮลด์เดอะเกิร์ล มีกำหนดวางจำหน่ายวันที่ 2 กันยายน 2022
ตลอดอาชีพของเธอ ซาวายามะได้รับการเสนอชื่อเข้าชิงรางวัลบริตอะวอดส์ สาขาดาวรุ่ง และได้ชื่อว่าเป็น "ผู้หญิงแห่งปี" จากนิตยสาร โว้ก ญี่ปุ่นเมื่อปี 2019
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2533
บุคคลที่ยังมีชีวิตอยู่
นักร้องหญิงชาวญี่ปุ่นในศตวรรษที่ 21
บุคคลจากจังหวัดนีงาตะ
บุคคลจากลอนดอน
ชาวญี่ปุ่นเชื้อสายอังกฤษ
ชาวอังกฤษเชื้อสายญี่ปุ่น
ศิษย์เก่าจากมหาวิทยาลัยเคมบริดจ์
ตำบลกะฮาด

กะฮาด เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 12 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลกะฮาด
== ที่ตั้งและอาณาเขต ==
ทิศเหนือ	ติดต่อกับตำบลบ้านค่าย (อำเภเมืองชัยภูมิ)
ทิศใต้ ติดต่อกับตำบลตาเนิน (อำเภอเนินสง่า)
ทิศตะวันออก ติดต่อกับอำเภอบ้านเหลื่อม (จังหวัดนครราชสีมา)
ทิศตะวันตก ติดต่อกับตำบลหนองฉิม (อำเภอเนินสง่า) และตำบลละหาน (อำเภอจัตุรัส)
== การปกครอง ==
ตำบลกะฮาด แบ่งการปกครองออกเป็น 10 หมู่บ้าน คือ
หมู่ที่ 1 บ้านกะฮาดน้อย
หมู่ที่ 2 บ้านท่าพุทรา
หมู่ที่ 3 บ้านไร่ลำชี
หมู่ที่ 4 บ้านหนองตาโพธิ์
หมู่ที่ 5 บ้านขี้เหล็ก
หมู่ที่ 6 บ้านกะฮาด
หมู่ที่ 7 บ้านหนองกระเทือง
หมู่ที่ 8 บ้านท่าหว้า
หมู่ที่ 9 บ้านหนองไข่น้ำ
หมู่ที่ 10 บ้านหนองดินดำ
== สถานที่สำคัญ ==
การศึกษา
ศูนย์พัฒนาเด็กเล็ก
* ศูนย์พัฒนาเด็กเล็กองค์การบริหารส่วนตำบลกะฮาด บ้านหนองกระเทือง
* ศูนย์พัฒนาเด็กเล็กองค์การบริหารส่วนตำบลกะฮาด บ้านขี้เหล็ก
โรงเรียน
* โรงเรียนบ้านขี้เหล็ก
* โรงเรียนบ้านหนองดินดำ
* โรงเรียนร่วมราษฎร์วิทยานุกูล
การศาสนา
วัด/สำนักสงฆ์
* วัดบ้านกะฮาด
* วัดบ้านหนองไข่น้ำ
* วัดบ้านกะฮาดน้อย
* วัดบ้านไร่ลำชี
* วัดบ้านหนองตาโพธิ์
* วัดบ้านขี้เหล็ก
* วัดบ้านหนองกระเทือง
* วัดบ้านหนองดินดำ
* สำนักสงฆ์บ้านไร่ลำชี
* สำนักสงฆ์บ้านท่าหว้า
* สำนักสงฆ์โนนคอกวัว
* สำนักสงฆ์บ้านหนองตาโพธิ์
* สำนักสงฆ์สามหมู่บ้านบำรุง (วัดป่า)
* สำนักสงฆ์บ้านหนองดินดำ (วัดป่า)
การสาธารณสุข
โรงพยาบาลส่งเสริมสุขภาพตำบล กะฮาด
โรงพยาบาลส่งเสริมสุขภาพตำบล ขี้เหล็ก
== อ้างอิง ==
กะฮาด
กะฮาด
เกาะมิยาเกะ

เกาะมิยาเกะ หรือ มิยาเกะ-จิมะ  เป็นเกาะภูเขาไฟ ในคาบสมุทรอิซุ ทะเลฟิลิปปิน ทางทิศตะวันตกเฉียงใต้ 180 กิโลเมตร จากกรุงโตเกียว อยู่ในเขตการปกครองของกิ่งจังหวัดมิยาเกะ ส่วนหนึ่งของโตเกียว และเป็นส่วนหนึ่งของอุทยานแห่งชาติฟูจิ-ฮาโกเนะ-อิซุ
== อ้างอิง ==
== แหล่งข้อมูลอื่น ==
เว็บไซต์ทางการหมู่บ้านมิยาเกะ
Miyakejima - Japan Meteorological Agency 
มิยาเกะ
เหตุกราดยิงศูนย์การค้าในโคเปนเฮเกน พ.ศ. 2565

เมื่อวันที่ 3 กรกฎาคม พ.ศ. 2565 เกิดเหตุกราดยิงในศูนย์การค้าฟีลดส์ในกรุงโคเปนเฮเกน ประเทศเดนมาร์ก ส่งผลให้มีผู้เสียชีวิต 3 ราย และบาดเจ็บสาหัสอีก 4 ราย ผู้ก่อเหตุซึ่งเป็นชายชาวเดนมาร์กมีประวัติติดต่อกับระบบการรักษาพยาบาลทางจิตเวช ตำรวจระบุว่าไม่มีข้อบ่งชี้ว่าการก่อเหตุครั้งนี้เป็นการก่อการร้าย ผู้ก่อเหตุเคยถูกตั้งข้อหาฆาตกรรมสามครั้งและพยายามฆ่าเจ็ดครั้ง การกราดยิงหมู่ครั้งนี้ถือเป็นครั้งแรกในเดนมาร์กนับตั้งแต่เหตุการณ์กราดยิงในโคเปนเฮเกนใน พ.ศ. 2558
== อ้างอิง ==
ประเทศเดนมาร์กในปี พ.ศ. 2565
เหตุกราดยิงในทวีปยุโรป
นิภาวรรณ ทวีพรสวรรค์

นิภาวรรณ ทวีพรสวรรค์ (เกิด 9 กุมภาพันธ์ 2512) เป็นนักร้องและนักแสดงหญิงชาวไทย โด่งดังจากการร้องเพลง ใจเธอใจฉัน ในอัลบั้ม 18 กะรัต และบท แม่น้อยหน่า ในภาพยนตร์เรื่อง แฟนฉัน (2546)
== ประวัติและอาชีพ ==
นิภาวรรณ ทวีพรสวรรค์ มีชื่อเล่นว่า ไก่ เกิดเมื่อวันที่ 9 กุมภาพันธ์ พ.ศ. 2512 เข้าสู่วงการจากการร่วมร้องเพลงในอัลบั้ม 18 กะรัต สังกัดค่าย นิธิทัศน์ โปรโมชั่น โดยเพลงที่สร้างชื่อเสียงให้กับเธอมากที่สุดคือเพลง ใจเธอใจฉัน ที่ร้องคู่กับ ก้อ กอบกิจ ทับทิม จากนั้นจึงได้แสดงภาพยนตร์เรื่องแรกคือภาพยนตร์เรื่อง 18 กะรัต จากการกำกับของ ศุภักษร เมื่อปี พ.ศ. 2528 โดยก็ยังจับคู่กับ ก้อ กอบกิจ จากนั้นจึงมีผลงานภาพยนตร์ตามออกมาอีก 4 เรื่องคือ รักกันเล่น ๆ (ไม่เห็นเป็นไร) กะเหรี่ยงตกดอย กะเหรี่ยงลอยฟ้า และ กะชุ่มกะชวย ก่อนจะออกจากวงการเพื่อไปศึกษาต่อ ต่อมาในปี พ.ศ. 2545 จึงได้กลับเข้าสู่วงการอีกครั้งโดยได้แสดงละครเรื่อง ตกกระไดหัวใจพลอยโจน ทาง ช่อง 3 โดยรับบทเป็น จอย ในปีถัดมาคือในปี พ.ศ. 2546 ได้ร่วมแสดงในภาพยนตร์เรื่อง แฟนฉัน ในบท แม่น้อยหน่า และมีผลงานเรื่อยมาจนถึงปัจจุบัน
ด้านชีวิตครอบครัวได้แต่งงานและมีบุตรสาวฝาแฝด 2 คนคือ เดียร์-ญาตวี และ ดิว-ญาณวี โดย ดิว-ญาณวี ได้ก้าวเข้าสู่วงการตามรอยคุณแม่คือได้แสดงละครเรื่องแรกคือเรื่อง ยมทูตกับภูตสาว ทาง ช่อง 3 เอชดี โดยได้แสดงร่วมกับคุณแม่
== ผลงาน ==
=== ภาพยนตร์ ===
=== ละครโทรทัศน์ ===
== อ้างอิง ==
โบจุตสึ

โบจุตสึ (棒術; Bōjutsu) แปลจากภาษาญี่ปุ่นได้ความหมายว่า "เทคนิคพลอง" เป็นศิลปะการต่อสู้ของการต่อสู้ด้วยไม้โดยใช้โบ อันเป็นคำภาษาญี่ปุ่นที่หมายถึงพลอง ซึ่งพลองได้รับการใช้ในศิลปะการต่อสู้แบบเอเชีย เช่น สิลัมบัม โดยเทคนิคบางอย่างเกี่ยวข้องกับการหวด, การแกว่ง และการแทงด้วยพลอง ส่วนอื่น ๆ เกี่ยวข้องกับการใช้พลองในฐานะไม้ค้ำยัน หรือเป็นอุปกรณ์สำหรับตีซึ่งประชิดตัว
ปัจจุบันนี้ โบจุตสึมักจะเกี่ยวข้องกับโคบูโดของโอกินาวะหรือโคริวบูโดของประเทศญี่ปุ่น โดยโบจุตสึญี่ปุ่นเป็นหนึ่งในองค์ประกอบหลักของการฝึกศิลปะการต่อสู้แบบคลาสสิก
เทคนิคการจวก, การแกว่ง และการกระแทก มักจะคล้ายกับการเคลื่อนไหวด้วยมือเปล่า ตามปรัชญาที่ว่าโบเป็นเพียง "การขยายแขนขา" ด้วยเหตุนี้ จึงมักรวมโบจุตสึเข้ากับรูปแบบการต่อสู้ด้วยมือเปล่าอื่น ๆ เช่น ยิวยิตสู และคาราเต้แบบดั้งเดิม
ทั้งนี้ ในบริบทของชาวโอกินาวะ มักเรียกอาวุธว่าคง
== ดูเพิ่ม ==
เค็นโด
กระบี่กระบอง
และเหว่
== อ้างอิง ==
ศิลปะการต่อสู้ของญี่ปุ่น
วัดเขาจำศีล

วัดเขาจำศีล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโรง อำเภอพนมทวน จังหวัดกาญจนบุรี
วัดเขาจำศีล เดิมชาวบ้านเรียกกันว่า วัดเขาพระจำศีล ไม่ปรากฏนามผู้สร้าง จากเอกสารของวัดระบุว่าเป็นวัดเก่าที่สร้างขึ้นสมัยกรุงศรีอยุธยาตอนปลาย กรมศิลปากรเคยนำอิฐเก่าที่สร้างอุโบสถไปพิสูจน์พบว่ามีอายุไม่ต่ำกว่า 300 ปี สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2231
วัดนี้อยู่บนเส้นทางเดินทัพจากประเทศพม่าเพื่อไปกรุงศรีอยุธยา ผ่านวัดเขาจำศีลที่หนองสาหร่ายดอนเจดีย์ ระยะทางประมาณ 10 กิโลเมตร เมื่อคราวสงครามเก้าทัพ ในสมัยพระบาทสมเด็จพระพุทธยอดฟ้าจุฬาโลก เมื่อกองทัพพม่าผ่านมาประชาชนได้อพยพหนีภัยสงครามมาพักอยู่ที่บริเวณนี้ ในสมัยสงครามโลกครั้งที่ 2 บริเวณเขาจำศีลเป็นที่ตั้งและเป็นสถานที่ฝึกอาวุธและส่งเสบียงของหน่วยเสรีไทยในจังหวัดกาญจนบุรี วัดอยู่ในสภาพร้างจนเมื่อ พ.ศ. 2475 หลวงพ่อกัณฑ์ เจ้าอาวาสวัดห้วยสะพาน ได้มาจำพรรษาที่วัดร้างแห่งนี้ เมื่อช่วงสงครามโลกที่เสรีไทย มาตั้งหน่วยอยู่ที่นี่ จึงมีการอพยพพระสงฆ์และประชาชนไปอยู่ที่อยู่ที่บ้านหลุมหิน วัดเขาจำศีลมีสภาพเป็นวัดร้างอีกคราวหนึ่งจน พ.ศ. 2525 พระเป้ เปสโต (ต่อมามีสมณศักดิ์ เป็นที่พระครูกาญจนศีลาภรณ์) ได้เข้ามาพัฒนาให้เป็นวัดที่มีพระสงฆ์จำพรรษาอยู่จนถึงปัจจุบัน วัดได้รับพระราชทานวิสุงคามสีมาเมื่อ 26 พฤศจิกายน พ.ศ. 2534
โบราณสถานที่สำคัญ ได้แก่ อุโบสถสมัยอยุธยา สภาพปัจจุบันทางวัดได้ปฏิสังขรณ์ส่วนบนของอุโบสถให้สามารถใช้ประกอบพิธีกรรมของสงฆ์ได้ โดยยังคงรักษาส่วนกำแพงที่เป็นของเดิมไว้ซุ้มประตูทางเข้ามีลักษณะคล้ายทรงใบหอก ส่วนเจดีย์บนยอดเขาจำศีลชำรุด จากการขุดหาของเก่าจนพังทลาย วัดได้สร้างมณฑปในบริเวณเดิม
==รายนามเจ้าอาวาส==
พระครูปริยัติกาญจโนบล
พระอธิการกัมปนาท ถิรสีโล
==อ้างอิง==
เขาจำศีล
ตำบลซับใหญ่

ซับใหญ่ เป็นตำบลหนึ่งในอำเภอซับใหญ่ จังหวัดชัยภูมิ พื้นที่ทั้งหมดอยู่ในความรับผิดชอบของ องค์การบริหารส่วนตำบลซับใหญ่
== ที่ตั้งและอาณาเขต ==
ทิศเหนือ	ติดต่อกับ ตำบลนายางกลัก (อำเภอเทพสถิต)
ทิศใต้ ติดต่อกับ ตำบลตะโกทอง (อำเภอซับใหญ่)
ทิศตะวันออก ติดต่อกับ ตำบลท่ากูบ (อำเภอซับใหญ่)
ทิศตะวันตก ติดต่อกับ ตำบลนายางกลัก (อำเภอเทพสถิต)
== การปกครอง ==
ตำบลซับใหญ่ แบ่งการปกครองออกเป็น 14 หมู่บ้าน คือ
หมู่ที่ 1 ซับใหญ่
หมู่ที่ 2 วังพง
หมู่ที่ 3 โนนสะอาด
หมู่ที่ 4 วังขื่อ
หมู่ที่ 5 ซับเจริญสุข
หมู่ที่ 6 บุฉนวน
หมู่ที่ 7 หนองใหญ่
หมู่ที่ 8 ตลุกคูณ
หมู่ที่ 9 ซับห่าง
หมู่ที่ 10 ซับใหญ่พัฒนา
หมู่ที่ 11 หนองบัว
หมู่ที่ 12 โนนจำปาพัฒนา
หมู่ที่ 13 เขาดินวนา
หมู่ที่ 14 ซับจาน
== สถานที่สำคัญ ==
การศึกษา
ศูนย์พัฒนาเด็กเล็ก
* ศูนย์พัฒนาเด็กเล็กบ้านซับใหญ่
* ศูนย์พัฒนาเด็กเล็กบ้านซับเจริญสุข
* ศูนย์พัฒนาเด็กเล็กบ้านบุฉนวน
* ศูนย์พัฒนาเด็กเล็กบ้านตลุกคูณ
โรงเรียน
* โรงเรียนซับใหญ่วิทยาคม
* โรงเรียนบ้านซับเจริญสุข
* โรงเรียนบ้านตลุกคูณพัฒนา
* โรงเรียนบ้านโนนสะอาด
* โรงเรียนบ้านบุฉนวน
* โรงเรียนบ้านวังพง
การศาสนา
วัด 8 แห่ง
สำนักสงฆ์/ศูนย์ปฏิบัติธรรม 16 แฟ่ง
การสาธารณสุข
โรงพยาบาลซับใหญ่ ขนาด 30 เตียง 1 แห่ง
โรงพยาบาลส่งเสริมสุขภาพบุฉนวน
== อ้างอิง ==
ซับใหญ่
ซับใหญ่
ตำบลท่ากูบ

ท่ากูบ เป็นตำบลหนึ่งในอำเภอซับใหญ่ จังหวัดชัยภูมิ ตั้งอยู่ห่างจากตัวอำเภอซับใหญ่ประมาณ 12 กิโลเมตร พื้นที่ทั้งหมดอยู่ในความรับผิดชอบของ องค์การบริหารส่วนตำบลท่ากูบ
== ที่ตั้งและอาณาเขต ==
ทิศเหนือ	ติดต่อกับ ตำบลตะโกทอง (อำเภอซับใหญ่)
ทิศใต้ ติดต่อกับ ตำบลหนองโดน (อำเภอจัตุรัส)
ทิศตะวันออก ติดต่อกับ ตำบลกุดน้ำใส (อำเภอจัตุรัส)
ทิศตะวันตก ติดต่อกับ ตำบลซับใหญ่ (อำเภอซับใหญ่)
== การปกครอง ==
ตำบลท่ากูบ แบ่งการปกครองออกเป็น 12 หมู่บ้าน คือ
หมู่ที่ 1 ท่ากูบ
หมู่ที่ 2 โป่งเกตุ
หมู่ที่ 3 วังขอนสัก
หมู่ที่ 4 วังกุง
หมู่ที่ 5 ซับสายออ
หมู่ที่ 6 ท่าชวน
หมู่ที่ 7 ห้วยส้มป่อย
หมู่ที่ 8 วังรัง
หมู่ที่ 9 ซับสมบูรณ์
หมู่ที่ 10 โนนสมบูรณ์
หมู่ที่ 11 ซับน้ำใส
หมู่ที่ 12 วังอุดม
== สถานที่สำคัญ ==
การศึกษา
โรงเรียน
* โรงเรียนบ้านท่ากูบ
* โรงเรียนบ้านท่าชวน
* โรงเรียนบ้านโป่งเกต
* โรงเรียนบ้านวังกุง
* โรงเรียนบ้านวังขอนสัก
* โรงเรียนบ้านวังขอนสัก สาขาซับสายออประชาอุปถัมภ์
การศาสนา
วัด/สำนักสงฆ์/ศูนย์ปฏิบัติธรรม
* วัดท่ากูบ
* วัดบ้านโป่งเกต
* วัดบ้านวังรัง
* วัดวังอุดม (ถ้ำสลักได)
* วัดซับสายออ
* วัดวังขอนสัก
* วัดวังกุง
การสาธารณสุข
โรงพยาบาลส่งเสริมสุขภาพตำบลท่ากูบ
== อ้างอิง ==
ท่ากูบ
ท่ากูบ
ตำบลตะโกทอง

ตะโกทอง เป็นตำบลหนึ่งในอำเภอซับใหญ่ จังหวัดชัยภูมิ ตั้งอยู่ห่างจากตัวอำเภอซับใหญ่ประมาณ 12 กิโลเมตร พื้นที่ทั้งหมดอยู่ในความรับผิดชอบของ องค์การบริหารส่วนตำบลตะโกทอง
== ที่ตั้งและอาณาเขต ==
ทิศเหนือ	ติดต่อกับ ตำบลซับใหญ่และตำบลท่ากูบ (อำเภอซับใหญ่)
ทิศใต้ ติดต่อกับ ตำบลหนองโดน (อำเภอจัตุรัส) และตำบลบ้านชวน (อำเภอบำเหน็จณรงค์)
ทิศตะวันออก ติดต่อกับ ตำบลท่ากูบ (อำเภอซับใหญ่) และตำบลหนองโดน (อำเภอจัตุรัส)
ทิศตะวันตก ติดต่อกับ ตำบลซับใหญ่ (อำเภอซับใหญ่)
== การปกครอง ==
ตำบลตะโกทอง แบ่งการปกครองออกเป็น 11 หมู่บ้าน คือ
หมู่ที่ 1 เขื่อนลั่น
หมู่ที่ 2 โสกหอยขม
หมู่ที่ 3 หนองนกเขียน
หมู่ที่ 4 ห้วยเจริญผล
หมู่ที่ 5 ตะโกทอง
หมู่ที่ 6 ซับใหม่
หมู่ที่ 7 หนองยางพัฒนา
หมู่ที่ 8 ตะโกทอง
หมู่ที่ 9 กลุ่มสูง
หมู่ที่ 10 ทุ่งกระถินพัฒนา
อหมู่ที่ 11 หนองประดู่พัฒนา
== สถานที่สำคัญ ==
การศึกษา
โรงเรียน
* โรงเรียนบ้านเขื่อนลั่น
* โรงเรียนบ้านซับใหม่
* โรงเรียนบ้านหนองนกเขียน
โรงเรียนเอกชน
* โรงเรียนโบว์มอนท์ร่วมพัฒนา
การศาสนา
วัด/สำนักสงฆ์/ศูนย์ปฏิบัติธรรม
* วัดหนองยางพัฒนา
* วัดซับใหม่
* วัดตะโกทองวนาราม
การสาธารณสุข
โรงพยาบาลส่งเสริมสุขภาพตำบลตะโกทอง
== อ้างอิง ==
ตะโกทอง
ตะโกทอง